laion/Wikipedia-Exotic huggingface dataset:
Tripiaspiid

Tripiaspiid (Elapsoidea) on maoperekond. Tripiaspiidide perekonda klassifitseeritakse roomajate andmebaasis järgmised maoliigid: Elapsoidea boulengeri Boettger, 1895 Elapsoidea broadleyi Jakobsen, 1997 Elapsoidea chelazziorum Lanza, 1979 Elapsoidea guentherii Bocage, 1866 Elapsoidea laticincta (Werner, 1919) Elapsoidea loveridgei Parker, 1949 Elapsoidea nigra Günther, 1888 Elapsoidea semiannulata Bocage, 1882 Elapsoidea sundevallii (Smith, 1848) Elapsoidea trapei Mane, 1999. Neid võib kohata Sahara-taguses Aafrikas. Tripiaspiidide perekonda liigitatud maod on inimeste suhtes mürkmadudeks liigitatavad, kuna nende hammustus võib kerge astmega mürgistusseisundeid esile kutsuda. Loomade elu 5:303. Peter Uetz & Jakob Hallermann, Elapsoidea Roomajate andmebaas veebiversioon (vaadatud 23.02.2014) (inglise keeles) J. Descotes,Human Toxicology, lk 779, 1996, Elsevier Science, ISBN 0 444 81 557 0, Google'i raamat veebiversioon (vaadatud 23.02.2014) (inglise keeles) Sissekanne AWD-s Sissekanne Catalogue of Life-s Sissekanne IUCN-is Sissekanne NCBI-s Sissekanne roomajate andmebaasis Sissekanne SITI-s Sissekanne veebisaidil Wikispecies Selles artiklis on kasutatud prantsuskeelset artiklit fr:Elapsoidea seisuga 23.02.2014.
Furina

Furina on maoperekond. Perekonda Furina klassifitseeritakse roomajate andmebaasis järgmised maoliigid: Furina barnardi (Kinghorn, 1939), Furina diadema (Schlegel, 1837), Furina dunmalli (Worrell, 1955), Furina ornata (Gray, 1842), Furina tristis (Günther, 1858). Neid võib kohata Austraalias ja Uus-Guinea saarel. Peter Uetz & Jakob Hallermann, Furina Roomajate andmebaas veebiversioon (vaadatud 23.02.2014) (inglise keeles) Sissekanne AWD-s Sissekanne IUCN-is Sissekanne NCBI-s Sissekanne roomajate andmebaasis Sissekanne SITI-s Sissekanne veebisaidil Wikispecies Selles artiklis on kasutatud prantsuskeelset artiklit fr:Furina seisuga 23.02.2014.
Vahtra tänav

See artikkel räägib Tallinna tänavast. Samanimeliste tänavate kohta vaata artiklit Vahtra tänav (täpsustus). ‹ Kaart ajutiselt peidetud (?) › Vahtra tänav on tänav Tallinnas Nõmme linnaosas Hiiu asumis. Vahtra tänav algab Harku tänavalt, ristub Läänekaare tänavaga ja lõpeb Vana-Mustamäe tänaval Mustamäe suusahüppetorni lähedal. Vahtra tänav on lõunakagu-põhjaloodesuunaline ja ligikaudu 165 meetri pikkune. Tänava esialgne nimi oli Raatuse tänav. 17. märtsil 1922 sai tänava nimeks Vahtra tänav (saksa keeles Ahornstrasse, vene keeles Кленовая улица). Tallinna tänavanimed. KNAB. Aleksander Kivi. Tallinna tänavad. Tallinn, 1972, lk. 131  Vahtra tänav – pildid, videod ja helifailid Wikimedia Commonsis
Kaeluskobra (perekond)

Kaeluskobra (Hemachatus) on maoperekond. Kaeluskobra perekonda klassifitseeritakse roomajate andmebaasis üksainus maoliik: Hemachatus haemachatus (Bonnaterre, 1790) – kaeluskobra. Neid võib kohata Lõuna-Aafrikas Svaasimaal Lesothos ja Zimbabwes. Kaeluskobrad on inimeste suhtes mürkmadudeks liigitatavad. Nende kaitsepoosile kaela laiendamisele võib tihti järgneda sülitamine (enesekaitsemeetod), neil on kombeks ohu korral inimese peale sülitada ja sihivad nad seejuures peapiirkonda. Tabamus võib liikumatu inimese nägu tabada kuni 2,5 m kauguselt. Lisaks võib nende hammustus keskmise raskusastmega mürgistusseisundeid esile kutsuda. Loomade elu 5:301. Peter Uetz & Jakob Hallermann, Hemachatus Roomajate andmebaas veebiversioon (vaadatud 23.02.2014) (inglise keeles) Loomade elu 5:302. J. Descotes,Human Toxicology, lk 779, 1996, Elsevier Science, ISBN 0 444 81 557 0, Google'i raamat veebiversioon (vaadatud 23.02.2014) (inglise keeles) Sissekanne AWD-s Sissekanne Catalogue of Life-s Sissekanne IUCN-is Sissekanne NCBI-s Sissekanne roomajate andmebaasis Sissekanne SITI-s Selles artiklis on kasutatud prantsuskeelset artiklit fr:Hemachatus haemachatus seisuga 23.02.2014.
Karlmann (Ida-Frangi kuningas)

Karlmann (umbes 830–880) oli Karolingide dünastiast pärinev Baieri ja hiljem Ida-Frangi kuningas. Ta oli Ida-Frangi kuninga (817/843–876) Ludwig Sakslase vanim poeg. Karlmann hakkas mitu korda oma isale, Ludwig II vastu ning 864 oli too talle sunnitud andma Baieri kuningriigi. Isavastaste mässudega ka tema vennad Karl Paks ja Ludwig Noorem. 876, kui Ludwig Sakslane suri, sai Karlmann ka Ida-Frangi kuningaks. Ta ei valitsenud riiki ainuvalitsejana, sest Karl Paks oli Alemannia ja Reetia kuningas, Ludwig Nooremale kuulus aga Saksimaa. 877. aastal, kui suri Frangi keiser Charles Paljaspea, sai Karlmannist ka Itaalia kuningas. Kuid 879. aastal sai ta rabanduse, mis muutis ta teovõimetuks ning järgmisel aastal ta suri. Et Karlmannil seaduslikke pärijaid polnud, jagati tema valdused tema vendade vahel. Kuid Karlmanni abieluväline laps Arnulf sai endale Kärnteni margi, oli 887–899 Ida-Frangi kuningas ning alates 896 ka Frangi keiser. Arnulf sai Ida-Frangi kuningaks pärast oma onu Karl III Paksu kukutamist. Baieri hertsogkond Ida-Frangi riik Itaalia kuningriik (keskaegne)
Dove Cameron

Dove Olivia Cameron (sünninimega Chloe Celeste Hosterman; sündinud 15. jaanuaril 1996 Seattle'is) on Ameerika Ühendriikide laulja ja näitleja. Aastail 2013–2017 mängis ta identsete kaksikute Liv ja Maddie Rooney osa telesarjas "Liv and Maddie". Samuti mängis ta 2015. aasta filmis "Järeltulijad" ja sellele järgnenud samanimelistes filmides ja sarjades nagu "Järeltulija 2" jne. Dove Cameron andmekogus IMDb (inglise)
Turbina corymbosa

Turbina corymbosa on taimeliik.  Pikemalt artiklis Turbina corymbosa seemned Turbina corymbosa seemned toimivad manustatuna osadel inimestel hallutsinogeenina. Thomas Nordegren,The A-Z Encyclopedia of Alcohol and Drug Abuse, lk 365, 2002, Google'i raamat veebiversioon (vaadatud 23.02.2014) (inglise keeles) Helaine Selin,Encyclopaedia of the History of Science, Technology, and Medicine in Non-Western Culture, lk 318, 1997, Kluwer academic Publischers, Google'i raamat veebiversioon (vaadatud 23.02.2014) (inglise keeles) Sissekanne Catalogue of Life-s Sissekanne GRIN-is Sissekanne NCBI-s Sissekanne SITI-s Turbina corymbosa Selles artiklis on kasutatud prantsuskeelset artiklit fr:Turbina corymbosa seisuga 23.02.2014.
Arnulf Halb

Arnulf Halb (saksa keeles der Böse (halb, kuri, paha); suri 14. juulil 937 Regensburgis) oli Baieri hertsog alates 907 kuni oma surmani ja Saksa vastukuningas 919–921. Ta pärines Luitpoldingi dünastiast. Arnulf mässas legitiimsete Saksa kuningate Konrad I ja Heinrich I vastu. 918. aastal suri Saksa kuningas (911–918) ja Frangimaa hertsog Konrad I. Tema poeg ja tütar olid sel ajal viieaastased ega saanud riiki valitseda. 919. aastal krooniti Heinrich I Saksi dünastiast Saksa kuningaks. Arnulf Halb ei tunnustanud Heinrichit Saksa kuningana ja kuulutas end 919. aastal vastukuningaks. Arnulf sai 921. aastal sõjas Heinrichilt lüüa ja pidi tolle ülemvõimuga leppima. Baieri hertsogina võõrandas ta enda mõju suurendamiseks kiriku maid ning sai seetõttu ka oma hüüdnime. Baieri hertsogkond Baieri valitsejate loend Saksa-Rooma keisrite ja Saksa kuningate loend
Zarch

"Lander" suunab siia. USA linnast Wyomingi osariigis kohta vaata artiklit Lander (Wyoming). "Zarch" (demoversioon "Lander", porditud kujul "Virus") oli arvutimäng, mille kirjutas David Braben 1987. aastal kolme kuuga arvutile Acorn Archimedes.
Virus

Virus on: arvutimängu "Zarch" porditud nimi "Virus", Iron Maideni laul, 1996 "Virus", Björki laul, 2011 Virus oli talumaja ahju laepealne Tartu ja Võru murdes
Stass Šurins

Stass Šurins (sünninimi Šurins Stanislav Andrejevitš); sündinud 1. juunil 1990, Riias, Lätis) on läti laulja, laulukirjutaja. Ta on välja andnud 2 stuudioalbumit, 8 raadiosinglit ja 7 videot. "«Round 1»" (Раунд 1) (2012) "«Looduslik valik»" (Естественный отбор) (2013) 2010 - "Не сходи с ума" 2012 - "Прости" 2012 - "Небо-кровь" 2012 - "I Don't Care" 2012 - "I.P.O.D." 2013 - "Take" 2013 - "Ты моё" 2013 - "Пока ты со мной" 2014 - "Why?" [1] [2] [3] [4] [5] [6] [7]
Hermann von Salm

Hermann von Salm (sündis umbes 1035, suri 28. septembril 1088) oli Saksa vastukuningas aastast 1081 kuni surmani. Hermanni poliitilise tõusu põhjustas investituuritüli paavsti Gregorius VII ja Saksa-Rooma keisri Heinrich IV vahel. Tüli käis selle üle, kellel on õigus määrata Saksamaal piiskoppe ja mille alusel seda teha. Kumbki soovis piiskoppide määramise õigust endale. Heinrich hakkas vaimulikele maid läänistama, tagades nii nende lojaalsuse. Mõnele vabanenud kohale määrasid uue võimukandja nii paavst kui ka keiser. Seetõttu pani Gregorius Heinrichi kirikuvande alla. Paavst määras Rudolf von Rheinfeldeni vastukuningaks ja Heinrich omakorda laskis valida vastupaavsti. Saksamaal algas kodusõda. 14. oktoobril 1080 toimus Elsteri lahing, milles Rudolf purustas Heinrichi sõjaväe, kuid suri ise järgmisel päeval lahingus saadud haavadesse. Saksimaa ja Švaabimaa aadlikud valisid 6. augustil 1081 Ochsenfurdis Hermanni uueks vastukuningaks. Mainzi peapiiskop Siegfried I kroonis Hermanni Goslaris 26. detsembril ja Hermann püüdis paavsti tahtmist Saksamaal läbi suruda. Hermann lootis koguda suure sõjaväe ja sellega Heinrichit lüüa, aga selle plaani nurjas tema peamise toetaja Otto von Northeimi surm 11. jaanuaril 1083. Hermann ei osutunud kaugeltki nii võimekaks juhiks kui Rudolf ja Heinrich suutis seetõttu kodusõja peaaegu ilma vastupanuta lõpetada. Hermann põgenes 1085 Taani. 1086 tuli ta sealt sõjaväega tagasi ja võitis liidus Baieri hertsogi Welf I-ga Heinrichit Bleichfeldi lahingus, kuid osutus niivõrd ebapopulaarseks, et pidi 1088 võitlusest Heinrichiga loobuma. Gregorius oli surnud 1085 ja järgmised paavstid enam nii saksavaenulikku poliitikat ei ajanud, nii et ka paavsti toetus Hermannile vähenes. Hermann suri varsti pärast seda. Rohkem vastukuningaid paavstid valida ei lasknud. Hermann oli abielus Sofia von Formbachiga. Abielust sündis poeg Otto von Salm, kes sai isa järel Salmi valitsejaks, kuid ei paistnud poliitikas ega poliitikaväliselt millegagi silma.
¡Mayday!

¡Mayday! on USA-s Miamis 2006. aastast tegutsev räppansambel, mille eestvedaja on Wrekonize. Ansambli plaate annab välja Strange Music. ¡Mayday!, 2006 Stuck on an Island, 2010 Take Me to Your Leader, 2012 Believers, 2013 ¡MursDay!, 2014 Future Vintage, 2015 Search Party, 2017 South of 5th, 2018 Minute to Midnight 00:57, 2020 Koduleht
¡Mucha Lucha!

"¡Mucha Lucha!" (hilisema pealkirjaga "¡Mucha Lucha!: Gigante") on USA-Kanada animaseriaal. See oli esmakordselt eetris Kids' WB-s 17. augustil 2002. Selle autorid on Eddie Mort ja Lili Chin ning selle tootis Warner Bros. Animation. See on esimene Adobe Flashiga loodud animaseriaal. Seriaali on näidanud ka Teletoon Kanadas, CITV ja Kix! Suurbritannias ning Cartoon Network üle maailma.
Aktuaalse Ajaloo Peakomitee

Aktuaalse Ajaloo Peakomitee oli Teise maailmasõja aegse Saksa okupatsiooni ajal Eestis tegutsenud organisatsioon, mille ülesanne oli Nõukogude Liidu okupatsiooni (1940–1941) ajastusse puutuvate dokumentide ja mälestuste kogumine ning igakülgne läbitöötamine. Peakomitee koosseisu kuulus 1944. aastal: esimees Juhan Vasar, esimehe asetäitjad Edgar Kant, Johannes Klesment, liikmed Jüri Uluots, Herman Stockeby ja Hengo Tulnola, peakomitee liikme asemik Juhan Madise. Peakomitee sekretär oli Ilmar Arens. Tegelikku kogumistööd juhtisid maakondlikud alakomiteed, kogutud materjali töötlesid eritoimkonnad Tallinnas. Aktuaalse ajaloo peakomitee laiendab tegevust. Eesti Sõna. 20. juuli 1944, nr. 166, lk. 2.
Günther von Schwarzburg

Günther von Schwarzburg (1304–1349 Frankfurt Maini ääres) oli Schwarzburg-Blankenburgi krahv ja Saksa vastukuningas 1349. aastal. Günther oli olnud keiser Ludwig IV ustav liitlane ning pärast tolle surma proovis ta Wittelsbachide juhtimisel koos veel mõne Saksa vürstiga kuningas Karl IV-le vastu seista, kuid ebaõnnestunult. Ta sai Karli käest lüüa ning pidi oma taotlustest loobuma. Varsti pärast seda ta suri.
Siegfried Talmre

Siegfried Talmre (Siegfried Dahlmann; 8. juuli 1883 Kurski kubermang – juuli 1944 Rakvere Rakvere) oli eesti õpetaja. Pärast Tallinna Reaalkooli lõpetamist 1903. aastal õppis Riia polütehnikumi inseneriosakonnas ja lõpetas 1912. aastal Peterburi polütehnikumi majandusteaduskonna. Oli aastail 1910–1918 tsaaririigi teenistuses, töötades algul Kaalude ja Mõõtude Peaproovikojas ning hiljem Hoiukassade Valitsuses. Ta töötas 1918. aastast Rakvere poeglaste gümnaasiumi, 1922. aastast kuni surmani Zeeh' Tütarlaste Kommertsgümnaasiumi ja 1927–1931 Rakvere linna ühisgümnaasiumi õpetajana. Siegfried Talmre oli ka Rakvere linnavolinik (valiti 1927 ja 1934). Maeti vana koolitegelane. Eesti Sõna, 20. juuli 1944, nr. 166, lk 3. S. Talmre maeti Virumaa Teataja (1925-1940), nr. 80, 18 juuli 1944
Kuljuse tänav

‹ Kaart ajutiselt peidetud (?) › Kuljuse tänav on tänav Tallinnas Nõmme linnaosas Nõmme asumis. Kuljuse tänav algab Haava tänavalt ja lõpeb Õie tänaval. Kuljuse tänav on peaaegu kirde-edelasuunaline ja ligikaudu 170 meetri pikkune. Tänava esialgne nimi oli alates 1927. aastast Lille tänav. Aastatel 1940–1941 oli tänava nimi ajutiselt Künnapuu tänav. 25. septembril 1959 muudeti tänava nimi kordumise tõttu Kuljuse tänavaks. Tallinna tänavanimed. KNAB. Päring kohanimeandmebaasist. Eesti kohanimed Aleksander Kivi. Tallinna tänavad. Tallinn, 1972, lk. 57
Kapu mõis

Kapu mõis (saksa keeles Kappo) oli rüütlimõis Koeru kihelkonnas Järvamaal. Mõisa peahoone on hävinud (lammutati 20. sajandi alguses), puidust juurdeehitis oli ümber ehitatud asundustaluks. Säilinud on arvukalt kõrvalhooneid, näiteks tall-tõllakuur, ait, tall-laut, viinaköök, möldrimaja ja tuuliku varemed. Nõukogude ajal kasutas hooneid kolhoos Majak. Kapu vald Eesti NSV mõisate esialgne ülevaade. Paide rajoon (kahes köites, I köide nr-d. 1-50). V. Ranniku. Tallinn 1978. A-127, ERA.T-76.1.10328 Kapu mõis (Koeru khk), Kinnistute register Eesti Rahvusarhiivis Kodumaalt.Koerust. Nurjaläinud maamonopoliserimise katse., Päewaleht, nr. 156, 14 juuli 1909
Vladimir Bill-Belotserkovski

Vladimir Naumovitš Bill-Belotserkovski (Владимир Наумович Билль-Белоцерковский; 9. jaanuar 1885 (vana kalendri järgi 28. detsember 1884) Oleksandrija, praegune Ukraina – 1. märts 1970 Moskva) oli vene kirjanik. Ta oli pärit töölisperekonnast. Ta oli kaheksa aastat madrus Vene ja Briti purjekuunaritel ja aurikutel. Töötas laevapoisina ja laadijana ka Belgias, Hollandis ja Ameerika Ühendriikides. USA-s oli ta umbes seitse aastat mustatööline ja aknapesija. 1917. aastal naasis Venemaale ja astus kommunistlikku parteisse. Ta võttis osa kodusõjast ja tegeles kirjandusliku agitatsiooniga. Alates 1918. aastast hakati tema loomingut avaldama. 1921. aastast oli kutseline kirjanik. Ta kirjutas peamiselt näidendeid ja jutustusi. Tema loomingus oli keskne koht töölisliikumisel, revolutsioonil, kodusõjal ja "sotsialistlikul ülesehitustööl". Nõukogude kriitikud paigutasid tema loomingu sotsialistliku realismi alla ning tõstsid esteetiliste kvaliteetide poolest eriti esile tema näidendit "Torm". Näidend räägib esimestest revolutsiooniaastatest. "Смех сквозь слёзы" ("Naer läbi pisarate", jutustuste kogu, 1920) "Бифштекс с кровью" ("Biifsteek verega", näidend, 1920) "Эхо" ("Kaja", näidend, 1924) "Лево руля" (näidend, 1925) "Шторм" ("Torm", näidend, 1926; ekraniseeritud 1957) "Штиль" ("Tuulevaikus", näidend, 1927) "Луна слева" ("Kuu vasakul", näidend, 1928) "Голос недр" (näidend, 1929) "Жизнь зовёт" ("Elu kutsub", näidend, 1934) "Цвет кожи" ("Nahavärv", näidend, 1948; lavastati 1949 pealkirjaga "Вокруг ринга") Избранное (teoste valimik, Moskva: 1954) Пьесы (näidendid, Moskva: 1955) Путь жизни. Рассказы (jutustused, Moskva: "1959") Аutobiograafia raamatus: Советские писатели: 1. köide, Moskva: 1959 Eesti keeles on ilmunud tema jutustuste kogu "Bismarck ja neeger" (1960; tõlkinud Hans Luik). 1935 teeneline kunstitegelane kolm ordenit ja arvukalt medaleid Рудницкий К. Билль-Белоцерковский. – Портреты драматургов, Moskva: 1961. Foto
Ikoon (infotehnoloogia)

Ikoon ehk piktogramm on arvuti ekraanil kuvatav graafiline sümbol, mida saab mingi funktsiooni või rakenduse valimiseks osutada näiteks hiirega.
Eesti jugade loend

Siin on loetletud Eesti jugasid, koski ja joastikke, mille kõrgeim astang on kõrgem kui 1 meeter. Maailma joad on loetletud jugade loendis. # A B C D E F G H I J K L M N O P Q R S Š Z Ž T U V W Õ Ä Ö Ü X Y Ahermu juga Aidu joastik (vee all) Aluoja joastik Aseri juga Harku joastik Hundikuristiku joastik Joaveski joastik Jõelähtme joastik Jägala juga Karjaoru joastik Keila juga Kersalu joastik Kohina joastik Kõrtsialuse joastik Langevoja joastik Madise juga Mannaru juga Narva juga Nõmmeveski juga Orasoja joastik Pakri juga Paldiski juga Purde juga Põllküla juga Rocca al Mare juga Saka joastik ehk Kivisilla joastik Saka kanjoni ehk süvamerelasu juga Toilamõisa juga Tornimäe juga Treppoja joastik Turjekeldri juga Tõrvajõe juga Türisalu joastik Uhaku juga Ukuoru juga (hävitatud) Utria juga Vahiküla joastik Valaste juga Valli juga Vanaaseme joastik Vasaristi joastik Avo Miidel: "Mitu juga on Eestis?" Eesti Loodus, 1997, nr 5, lk 210–212. Kalle Suuroja. Eesti joad, Tallinn 2003.
Puur

Puur on lõikeriist, mida kasutatakse puurimisel materjali eemaldamiseks ja üldjoontes silindriliste aukude saamiseks, aga ka mitmetahuliste (kolmnurksete, ruudukujuliste, viie- ning kuuetahuliste, ovaalsete) aukude jaoks. Aukude tegemiseks on puur üldjoontes kinnitatud trelli või puurpingi puurpadruni külge. Puure saab liigitada kuju (keerd, lame, astmeline, forstner tüüpi), materjali, mille puurimiseks need mõeldud on (metall, puit, plastmass, betoon, kivi, klaas). või puuri valmistamiseks kasutatud materjali (süsinikteras, vähelegeeritud teras, kõvasulamiga varustatud teras, teemandiga varustatud teras) järgi. Vurrpuur "The Different Types of Drill Bits". diy network.
Euraasia Liit

Euraasia Liit (vene keeles Евразийский Союз (ЕАС), inglise keeles Eurasian Economic Union (EAU)) on Venemaa algatusel loodav riikidevaheline liit Armeenia, Valgevene, Kasahstani, Kõrgõzstani, Venemaa ja Tadžikistani (ning tulevikus ka teiste, eriti endise Nõukogude Liidu riikide) ühendamiseks ühtsesse poliitilisse, majandus-, tolli-, humanitaarsesse ja kultuuriruumi. SRÜ riikides nimetatakse sageli lühidalt Euraasia Liiduks ka Euraasia Majandusühendust, kuid need projektid erinevad riikide integratsiooniastmelt. Euroopa Liidu eeskujul põhineva idee pakkus oktoobris 2011 välja tollane Venemaa peaminister Vladimir Putin, kuid esimesena kirjeldas seesugust liitu Kasahstani president Nursultan Nazarbajev 1994. aastal peetud kõnes ühes Moskva ülikoolis. 18. novembril 2011 kirjutasid Valgevene, Kasahstani ja Venemaa presidendid alla lepingule, mis seadis eesmärgiks Euraasia Liidu loomise 2015. aastaks. Lepingu juurde kuulus ka kava riikide tulevaseks integratsiooniks. Lepinguga loodi Euroopa Komisjoniga analoogne Euraasia Majanduskomisjon ning Euraasia Majandusruum, mis alustas tegevust 1. jaanuaril 2012. 2013. aasta augustis esitas Ukraina taotluse saada Euraasia Liidus vaatlejastaatus. President Viktor Janukovõtši otsus katkestada assotsiatsioonileping Euroopa Liiduga ning läheneda Euraasia Liidule tekitasid Euromaidani meeleavaldused. "Putin calls for the Eurasian Union". B92. RIA Novosti. 4. oktoober 2011. Originaali arhiivikoopia seisuga 6. oktoober 2011. Vaadatud 4. oktoobril 2011. "Putin calls for 'Eurasian Union' of ex-Soviet republics". BBC News. 4. oktoober 2011. Vaadatud 4. oktoobril 2011. Bryanski, Gleb (3. oktoober 2011). "Russia's Putin says wants to build "Eurasian Union"". Yahoo! News. Reuters. Vaadatud 4. oktoobril 2011. "Новый интеграционный проект для Евразии – будущее, которое рождается сегодня". Izvestia. 3. oktoober 2011. Vaadatud 4. oktoobril 2011. "Kazakhstan welcomes Putin's Eurasian Union concept". The Daily Telegraph. 6. oktoober 2011. Vaadatud 8. oktoobril 2011. "Russia sees union with Belarus and Kazakhstan by 2015". BBC News. 18. november 2011. Vaadatud 19. novembril 2011. "Евразийские комиссары получат статус федеральных министров". Tut.By. 17. november 2011. Originaali arhiivikoopia seisuga 9. oktoober 2019. Vaadatud 19. novembril 2011. Ukraine seeking observer status in Eurasian Economic Union - Yanukovych, Interfax-Ukraine (19 December 2013)
Gregory Corso

Gregory Corso ehk Gregory Nunzio Corso (26. märts 1930 – 17. jaanuar 2001) oli ameerika luuletaja, noorim biitgeneratsiooni kirjanikest (Jack Kerouac, Allen Ginsberg ja William S. Burroughs).
Maidan

Maidan (ka maydan, midan, meydan või majdan) on araabia keelest pärinev ning ka urdu, pärsia, türgi, armeenia, gruusia ja ukraina keeles kasutatav sõna, mis tähendab väljakut. See võib viidata paljudele paikadele jms. Maydan al-Shajara – linnaväljak Benghazis Liibüas Maidan Nezaležnosti, "Iseseisvuse väljak" – Ukraina pealinna Kiievi keskväljak Maidan (Kolkata) – park Kolkata linnas Indias Ramlila Maidan, New Delhi – mänguväljak New Delhis Indias Ramlila Maidan, Ghazipur – mänguväljak Ghazipuri linnas Indias Uttar Pradeshi osariigis Maidaan-e naqsh-e jehaan ehk Naqsh-e Jahani väljak – Isfahani linna keskväljak Iraanis Taksim Meydanı ehk Taksimi väljak – väljak Istanbuli linna Euroopa-osas Türgis Tahriri väljak ehk Midan Tahrir – väljak Kairo linnas Egiptuses Mïdän at Taḥrǐr – väljak Aleksandria linnas Egiptuses Tavisuplebis Moedani, "Vabaduse väljak", Gruusia pealinna Thbilisi keskväljak Fateh Maidan, "Võidu väljak", Lal Bahadur Shastri staadioni algne nimi Hyderabadi linnas Indias Andhra Pradeshi osariigis Maydan Ikbis – väikelinn Süürias Maidan (Iraan) – küla Razavi Khorasanis Iraanis Maydan (Kõrgõzstan) – linn Kõrgõzstan Maidan (Nepal) – omavalitsus Lõuna-Nepalis Maidan Shar – Wardak provintsi pealinn Afganistanis Maidan – küla Cacica kommuunis Suceava maakonnas Rumeenias Maidan – rumeeniakeelne nimi Majdanpeki kohta Serbias Maidan, Dir – org Khyber Pakhtunkhwas Pakistanis Maidan (Tirah) – org Khyberi Agentuuris Pakistanis Maidan Kopõštšanski – piiripunkt samanimelise küla lähedal (Žõtomõri oblastis) Ukraina-Valgevene piiril Maidan – jõgi Tšernihivi oblastis, Ubedi lisajõgi Pragati Maidan – näitusekeskus New Delhis Maidan Daily – urdukeelne päevaleht Peshawaris Pakistanis Karaoke Maidanil – Ukraina telesaade Euromaidan – poliitiline liikumine Ukrainas, mis viis president Viktor Janukovõtši tagandamiseni Malik-e-Maidan – 16. sajandist pärinev kahur Indias Maidan – pomooride kalakarp Radosław Majdan – Poola jalgpallur Mark Maidan – Ukraina õpetaja, Teise maailmasõja veteran ja Nõukogude Liidu kangelane